* * * (Сваког дана Преса тражи)
* * *

Сваког дана Преса тражи 
Неки нови трик, 
И измишља масу лажи, 
Тек да себе окуражи! 
     На нас има пик.

И у наш се пос'о пача 
Тек да тера ћеф, 
Нешто чачка око Драча, 
Да начини блеф.

»Албанију« тада смисли 
И роди за дан, 
А кад су је уз зид стисли, 
Смисли нови план.

И сад смишља да нас смакне, 
Баца нови прах. 
Ловћену би да с' примакне, 
Ал' ако се на њ натакне, 
Биће готов крах.

(1912)

Милутин Бојић